
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 78 

21 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετονομασία του ειδικού λογαριασμού 234226/9 με 
την ονομασία «Ειδικός Λογαριασμός για τον Εφο¬ 
διασμό με καύσιμα προβληματικών περιοχών της 

Χώρας». 1 

Καθορισμός του αριθμού των δικαστικών λειτουργών, 
στους οποίους θα χορηγηθεί εκπαιδευτική άδεια 
απουσίας για σπουδές στην ημεδαπή, το εκπαιδευ¬ 
τικό έτος 2004-2005. 2 

Ανάθεση έργου με σύμβαση σε δεκαπέντε (15) άτομα 

διαφόρων ειδικοτήτων. 3 

Ανάκτηση της Ελληνικής Ιθαγένειας ΑΛΗΠΑΣΣΑΛΗ 

Αγγέλου του Νικολάου κ.λπ. 4 

Αποδοχή αποποίησης της Ελληνικής Ιθαγένειας ΣΟΝ- 

ΓΚ Άννα Μποκ-Χάϊ του Τσέϊ-Μούκ. 5 

Έγκριση κήρυξης ως νεωτέρων μνημείων α) επτά (7) 
Ιερών Ναών στη Μαλώνα Αρχαγγέλου Ρόδου και β) 
εννέα (9) Ιερών Ναών στον Αρχάγγελο Ρόδου. 6 


ΑΠΟΦΑΣΕΙΣ 

Αριθ. Δ2/Γ/666 (1) 

Μετονομασία του ειδικού λογαριασμού 234226/9 με την 
ονομασία «Ειδικός Λογαριασμός για τον Εφοδιασμό 
με καύσιμα προβληματικών περιοχών της χώρας». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 29Α παρ. 2 εδ. α του Ν. 
1558/85 «Κυβέρνηση και Κυβερνητικά Όργανα» (ΦΕΚ 
137/Α) όπως αυτό προστέθηκε με το άρθρο 27 του Ν. 
2081/92 (ΦΕΚ Α/154) και αντικαταστάθηκε με το άρθρο 1 
παρ. 2του Ν. 2469/1997 (ΦΕΚΑ/38). 

2. Το Π.Δ. 381/1989 για τον Οργανισμό του Υπουργείου 
Βιομηχανίας, Ενέργειας και Τεχνολογίας (νυν Ανάπτυξης) 
(ΦΕΚ. 167/Α/1989). 

3. Τις διατάξεις του άρθρου 106 παρ. 4 του Ν. 2362/95 
(ΦΕΚ Α/247) περί Δημοσίου Λογιστικού ελέγχου των δα¬ 
πανών του Κράτους και άλλες διατάξεις. 


4. Τις διατάξεις του άρθρου 5 παρ. 1 και 6 του άρθρου 8 
παρ. 2 του Ν. 2771/99 περί ειδικών λογαριασμών και άλ¬ 
λες διατάξεις (ΦΕΚ 280/Α/16.12.99). 

5. Τις διατάξεις των άρθρων Μπαρ. 5, 17 παρ. 2 και 19 
παρ. 3 του Ν. 3054/2002 «Οργάνωση της αγοράς πετρε¬ 
λαιοειδών και άλλες διατάξεις» (ΦΕΚ.230/Α/2002). 

6. Την Κ.Υ.Α. Δ2/Γ/8570/14.4.1995 «Ειδικός Λογαρια¬ 
σμός για τον εφοδιασμό με καύσιμα προβληματικών πε¬ 
ριοχών της χώρας» (ΦΕΚ/330/Β/1995) η οποία εκδόθηκε 
κατ’ εξουσιοδότηση του Ν. 2289/95. 

7. Την 1065956/863/Α0006/15.7.2003 απόφαση του 
Πρωθυπουργού και του Υπουργού Οικονομίας & Οικονο¬ 
μικών (ΦΕΚ 985/Β/16.7.2003) Περί ανάθεσης αρμοδιοτή¬ 
των στους Υφυπουργούς Οικονομίας & Οικονομικών. 

8. Το γεγονός ότι: 

α) η απόφαση αυτή ρυθμίζει την πληρωμή δαπανών 
σύμφωνα με το εδάφιο β παρ. 2 άρθρο 19 του Ν. 3054/ 
2002 και 

β) από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Ια. Ο ειδικός Λογαριασμός που τηρείται στην Τράπεζα 
της Ελλάδος με αριθμό 234226/9, με την ονομασία «Ειδι¬ 
κός Λογαριασμός για τον εφοδιασμό με καύσιμα προβλη¬ 
ματικών περιοχών της Χώρας» που συστάθηκε με την ΚΥΑ 
Δ2/Γ/8570/14.4.95, μετονομάζεται σύμφωνα με το άρθρο 
19 του Ν.3054/02 (ΦΕΚ230/Α/2002) σε «Λογαριασμό Χρη¬ 
ματοδότησης Εταιρειών, Εμπορίας Πετρελαιοειδών, για 
μεταφορές καυσίμων στις προβληματικές περιοχές της 
Χώρας». 

β. Έσοδα του Λογαριασμού αποτελούν: 

(1) Η ειδική εισφορά, του άρθρου 19του Ν. 3054/2002, 
η οποία ορίσθηκε σε ποσοστό 1%, υπολογίζεται και ει- 
σπράττεται, στην προ εισφορών και φόρων αξία των πε¬ 
τρελαιοειδών προϊόντων, κατά τον εκτελωνισμό των προϊ¬ 
όντων αυτών, από τους κατόχους άδειας εμπορίας πε¬ 
τρελαιοειδών, Μεγάλους Τελικούς Καταναλωτές και 
Προμηθευτικούς Συνεταιρισμούς ή Κοινοπραξίες. 

(2) Το ανταποδοτικό τέλος, για την έκδοση, τροποποίη¬ 
ση ή επέκταση των αδειώντου άρθρου 4του Ν. 3054/2002 
και τα ετήσια ανταποδοτικά τέλη για τη χρήση των εν λό¬ 
γω αδειών, τα οποία καθορίζονται με Απόφαση των 
Υπουργών Ανάπτυξης και Οικονομίας και Οικονομικών 
σύμφωνα με το άρθρο 14 παρ. 5 του προαναφερόμενου 
Νόμου. 

(3) Το 50% των επιβαλλόμενων προστίμων που προβλέ- 
πονταιστο άρθρο 17παρ. 1 του ίδιου Νόμου και τα οποία 
εισπράττονται κατά τις διατάξειςτου Κ.Ε.Δ.Ε. και σύμφω¬ 
να με την απόφαση Δ2/Φ.5/9477/3.6.2003 «Καθορισμός 
Κυρώσεων για παραβάσεις διατάξεων του Ν. 3054/2002» 
(ΦΕΚ709/Β/4.6.2003). 

γ. Η είσπραξη της ειδικής εισφοράς και η κατάθεσή της 
στον λογαριασμό με αριθμό 234226/9 «Λογαριασμός 
Χρηματοδότησης Εταιρειών Εμπορίας Πετρελαιοειδών 
για Μεταφορές Καυσίμων στις Προβληματικές Περιοχές 
της Χώρας» γίνεται από τις Τελωνειακός Αρχές, οι οποίες 
καταθέτουν τα ποσά της εν λόγω είσπραξης απευθείας 
στην Τράπεζα της Ελλάδος, όπου τηρείται ο λογαρια¬ 
σμός. 

Σε περίπτωση κατάθεσης των εισπραχθέντων ποσών 
που αναφέρονται στηνπαρ. 1.β.(1) στα έσοδα του λογα¬ 
ριασμού μέσω Δ.Ο.Υ, τα ποσά θα εμφανίζονται στον 
Κ.Α.Ε. 82170 του ΤΑΧΙ3 (εκτός Τακτικού Προϋπολογι¬ 
σμού) και θα αποδίδονται μέσω του ΚΕΠΥΟ με τον κωδι¬ 
κό 26501 στον ειδικό λογαριασμό που τηρείται στην Τρά- 
πεζατης Ελλάδος με αριθ. 234226/9. 

Οι Τελωνειακός Αρχές θα γνωστοποιούν, εντός του 
πρώτου δεκαημέρου του επόμενου μήνα, με έγγραφό 
τους στη Διεύθυνση Εποπτείας της Διαχείρισης Πετρε- 
λαιοειδώντου Υπουργείου Ανάπτυξης, το σύνολο του πο¬ 
σού της ειδικής εισφοράς, που εισέπραξαν, κατά τον 
προηγούμενο μήνα, από τον εκτελωνισμό των πετρελαιο¬ 
ειδών προϊόντων, καθώς και τον αριθμό διπλοτύπου της 
Δ.Ο.Υ. ή της Τράπεζας της Ελλάδος, που κατατέθηκε το 
ποσό αυτό. 

Οι Δ.Ο.Υ. θα γνωστοποιούν στο τέλος κάθε μήνα, με έγ¬ 
γραφό τους στην προαναφερόμενη Δ/νση το σύνολο του 
ποσού, που εισέπραξαν από το ανταποδοτικό τέλος του 
εδαφίου β(2) καθώς και από τα επιβαλλόμενα πρόστιμα, 
του εδαφ. β (3) της παραγράφου αυτής, κατά τον προη¬ 
γούμενο μήνα, τα οποία θα εμφανίζουν τον ΚΑΕ 82170 
τουΤΑΧΙδ (εκτός Τακτικού Προϋπολογισμού) και με εντο¬ 
λή τους θα μεταφέρονται στα έσοδα του ειδικού Λογα¬ 
ριασμού που τηρείται στην τράπεζα της Ελλάδος με αριθ¬ 
μό 234226/9. 

Γιατις εισπράξεις των εσόδων του λογαριασμού και την 
κατάθεσή τους στην Τράπεζα της Ελλάδος, το ποσοστό 
συμμετοχής των Τελωνείων και των ΔΟΥ καθορίζεται σε 
5%. 

δ. Τα έσοδα του Λογαριασμού αυτού, διατίθενται από 
το Δημόσιο ως εξής: 

(1) Για την επιδότηση κατόχων αδείας Εμπορίας Πετρε¬ 
λαιοειδών και Προμηθευτικών Συνεταιρισμών ή Κοινο¬ 
πραξιών πρατηρίων υγρών καυσίμων ή υγραερίωντου Ν. 
3054/2002, που αναλαμβάνουν την υποχρέωση να καλύ¬ 
πτουν τις ανάγκες σε πετρελαιοειδή προϊόντα των προ¬ 
βληματικών περιοχών της χώρας και 

(2) Για κάλυψη κοινωφελών σκοπών, δαπανών μελετών 
και ερευνών στον τομέα της Ενέργειας, δαπανών των κλι¬ 
μακίων ελέγχου και της γραμματείας του, του άρθρου 18 
του Νόμου αυτού, χρηματοδότησης προγραμμάτων και 
παροχής κινήτρων που έχουν σχέση με τον νόμο αυτό, 
όπως ενδεικτικά συγχωνεύσεις εταιρειών, κατασκευή νέ¬ 
ων αγωγών μεταφοράς, νέων αποθηκών, δημιουργία 
πρατηρίων που εφαρμόζουν με πρωτοποριακό και ιδιαί¬ 
τερα προβαλλόμενο τρόπο νέες ηλεκτρονικές και περι¬ 
βαλλοντικά φιλικές τεχνολογίες και ποσοστό ύψους 15% 
της ειδικής εισφοράς (1%), για ετήσια ενίσχυση περιβαλ¬ 


λοντικών προγραμμάτων των Δήμων, στην περιφέρεια 
των οποίων είναι εγκατεστημένα και λειτουργούν Διυλι¬ 
στήρια. Επίσηςτοπροϊόντου Λογαριασμού διατίθεται και 
για τους σκοπούς της παρ. 4 του άρθρου 16 του Ν. 
1571/1985, όπως αυτή έχει προστεθεί με το άρθρο 14 
παρ. 5 του Ν. 2289/1995, καθώς και για χρηματοδότηση 
του Ταμείου Επικουρικής Ασφάλισης Προσωπικού Εται¬ 
ρειών Εμπορίας Πετρελαιοειδών και Υγραερίων 
(Τ.Ε.Α.Π.Ε.Π). 

Το ποσοστό του 15% της Ειδικής Εισφοράς (1%), που 
θα χορηγείται για ετήσια ενίσχυση περιβαλλοντικών προ¬ 
γραμμάτων στους Δήμους, στην περιφέρεια των οποίων 
είναι εγκατεστημένα Διυλιστήρια, θα κατανέμεται στους 
εν λόγω Δήμους με απόφαση του Υπουργού Ανάπτυξης. 

ε. Η διαδικασία πληρωμής όλων των δαπανών του Λο¬ 
γαριασμού, που αναφέρονται στην παραγρ.1δ(2) της 
απόφασης αυτής, θα ορίζεται με Απόφαση των Υπουργών 
Ανάπτυξης & Οικονομίας και Οικονομικών, προς την Τρά¬ 
πεζα της Ελλάδος, με την οποία θα μεταφέρεται ποσό, 
από το προϊόν του Λογαριασμού 234226/9 με τίτλο «Λο¬ 
γαριασμός Χρηματοδότησης Εταιρειών Εμπορίας Πετρε¬ 
λαιοειδών για μεταφορές καυσίμων στις Προβληματικές 
Περιοχές της Χώρας» στο Λογαριασμό του Δημοσίου αρ. 
200/1 «Ε.Δ. Συγκέντρωση εισπράξεων και πληρωμών» και 
στη μερίδα του Ταμείου Υπόλογου Συμψηφισμών, για την 
καταβολή των προαναφερομένων δαπανών του λογαρια¬ 
σμού. 

Ο Υπόλογος Συμψηφισμών, μετά την αναγγελία της 
Τράπεζας της Ελλάδος της μεταφοράς του ποσού στον 
παραπάνω Λογαριασμό του Δημοσίου, θα προβαίνει στην 
εμφάνιση αυτού στα έσοδα του Κρατικού Προϋπολογι¬ 
σμού στο Κ.Α.Ε. εσόδων που αντιστοιχεί η εκάστοτε δα¬ 
πάνη, ενημερώνοντας την Διεύθυνση Προϋπολογισμού 
του Υπουργείου Οικονομικών για την εγγραφή ισόποσης 
πιστώσεως στον προϋπολογισμό εξόδων του Υπουργείου 
Ανάπτυξης Φ.35/120 και στον αντίστοιχο Κ.Α.Ε. της δαπά¬ 
νης. Στη συνέχειαταδικ/κάτων δαπανών, αφού ελεγχθούν 
από την αρμόδια Δ/νση του Υπουργείου Ανάπτυξης, θα 
προωθούνται προς την Υπηρεσία Δημοσιονομικού Ελέγ¬ 
χου (Υ.Δ.Ε), που εδρεύει στο Υπουργείο Ανάπτυξης για 
την έκδοση κατά τα κεκανονισμένα χρηματικών ενταλμά¬ 
των πληρωμής, σε βάρος της εγγεγραμμένης πίστωσης 
στον Κ.Α.Ε. δαπανών του Τακτικού Προϋπολογισμού, που 
αντιστοιχεί η δαπάνη με Φ.35/120, για τις νόμιμες πληρω¬ 
μές στους δικαιούχους. 

στ. Με την απόφαση αυτή ορίζονται ως προβληματικές 
περιοχές της Χώρας, όλα τα νησιά, εκτός Ρόδου, Κρήτης, 
Κέρκυρας, Εύβοιας και Λευκάδας. Ειδικά για την Κέρκυ¬ 
ρα και τη Ρόδο που δεν διαθέτουν αποθηκευτικούς χώ¬ 
ρους Μαζούτ, οι εταιρείες εμπορίας, και οι Προμηθευτι¬ 
κοί Συνεταιρισμοί ή Κοινοπραξίες πρατηρίων υγρών καυ¬ 
σίμων επιδοτούνται για τις ποσότητες Μαζούτ, που 
μεταφέρουν στα νησιά αυτά, με βυτιοφόρα οχήματα επί 
οχηματαγωγών πλοίων. 

ζ. Οι κάτοχοι άδειας εμπορίας πετρελαιοειδών και οι 
προμηθευτικοί συνεταιρισμοί ή κοινοπραξίες πρατηρίων 
υγρών καυσίμων ή υγραερίων, επιδοτούνται για τις ποσό¬ 
τητες πετρελαιοειδών προϊόντων που μεταφέρουν στις 
προβληματικές περιοχές της προηγούμενης παραγρά¬ 
φου, μετά ακόλουθα ποσά: 

(1). Υγρά καύσιμα 

I. ΕΥΡΩ 6 ανά μετρικό τόνο ή χιλιόλιτρο του προϊόντος, 
για όσες ποσότητες καυσίμων μεταφέρονται από χερ- 

σαία πηγή εφοδιασμού ή από τα εξαιρούμενα της επιδό¬ 
τησης νησιά, σε νησιά που ορίζονται παραπάνω ως προ¬ 
βληματικές περιοχές εφόσον εκφορτώνονται σε μόνιμες 
εγκαταστάσεις αποθήκευσης του συγκεκριμένου προϊό¬ 
ντος. 

II. ΕΥΡΩ 10 ανά μετρικό τόνο ή χιλιόλιτρο του προϊό¬ 
ντος, για όσες ποσότητες καυσίμων μεταφέρονται από 
χερσαία πηγή εφοδιασμού ή από τα εξαιρούμενα της επι¬ 
δότησης νησιά, σε νησιά που ορίζονται παραπάνω ως 
προβληματικές περιοχές, εφόσον παραδίδονται με βυτιο¬ 
φόρα απευθείας σε πελάτες χωρίς ενδιάμεση αποθήκευ¬ 
ση σε εγκατάσταση του νησιού. 

III. ΕΥΡΩ 4 ανά μετρικό τόνο ή χιλιόλιτρο, για όσες πο¬ 
σότητες διακινούνται από νησιά που ορίζονται ως προ¬ 
βληματικές περιοχές και υπάρχουν μόνιμες εγκαταστά¬ 
σεις αποθήκευσης του προϊόντος σε άλλη προβληματική 
νησιωτική περιοχή. 

(2) Υγραέρια (προπάνιο ή μίγμα) 

I. ΕΥΡΩ 24 ανά μετρικό τόνο, για τις διακινούμενες πο¬ 
σότητες υγραερίων προς τα νησιά στα οποία υπάρχουν 
εγκαταστάσεις εμφιάλωσης. 

II. ΕΥΡΩ 53 ανά μετρικό τόνο, για τις διακινούμενες πο¬ 
σότητες πλήρων φιαλών υγραερίου προς τα νησιά, από 
οποιονδήποτε τόπο εμφιάλωσης των (χερσαίο ή νησιώτι- 
κο), εφόσον το νησί προς το οποίο γίνεται η διακίνηση δεν 
διαθέτει μόνιμες εγκαταστάσεις εμφιάλωσης υγραερίων. 

(3) ΕΥΡΩ 11 για κάθε μεταφερόμενο φορτίο, που μετα¬ 
φέρει πετρελαιοειδή προϊόντα στην Σαλαμίνα, ανεξαρτή¬ 
τως από τον όγκο ή το βάρος των προϊόντων αυτών. 

η. Οι εταιρείες εμπορίας πετρελαιοειδών, οι προμηθευ¬ 
τικοί συνεταιρισμοί ή οι κοινοπραξίες πρατηρίων υγρών 
καυσίμων ή υγραερίων υποβάλουν στο Υπουργείο Ανά¬ 
πτυξης, κάθε μήνα, αίτημα για την καταβολή της επιδότη¬ 
σης για την διάθεση πετρελαιοειδών προϊόντων τους στις 
προβληματικές περιοχές της παραγράφου 1 στ της από¬ 
φασης αυτής, του αμέσως προηγούμενου μήνα. 

Η αίτηση αυτή συνοδεύεται από τα ακόλουθα δικαιολο- 
γητικά: 

(1) Μηνιαία μηχανογραφημένη κατάσταση, για κάθε κα¬ 
τηγορία επιδότησης των ποσοτήτων των διακινουμένων 
πετρελαιοειδών προϊόντων, στην οποία θα περιλαμβάνο¬ 
νται τα εξής: 

I. Αναλυτικά οι ποσότητες πετρελαιοειδών προϊόντων 
κατά είδος υγρού καυσίμου ή υγραερίου με αναφορά στις 
εκάστοτε επιμέρους παραδιδόμενες ποσότητες. 

Οι επί μέρους ποσότητες θα αθροίζονται σε σύνολο ανά 
είδος υγρού καυσίμου ή υγραερίου και στο σύνολό τους, 
με βάση το οποίο θα γίνεται ο υπολογισμός της επιδότη¬ 
σης. 

II. Οι αριθμοί των τιμολογίων και των Δελτίων Αποστο¬ 
λής τα οποία συνοδεύουν την παράδοση κάθε επί μέρους 
ποσότητας υγρών καυσίμων και υγραερίων. Σε κάθε τιμο¬ 
λόγιο θα αναγράφεται η ημερομηνία παράδοσης, και ο 
παραλήπτης. 

III. Ο τόπος φόρτωσης των πετρελαιοειδών προϊόντων, 
ανεξάρτητα από το αν η φόρτωση έγινε από νησιώτικη ή 
χερσαία εγκατάσταση. 

(2) Υπεύθυνη δήλωση του Νόμου 1599/86 όπως αυτός 
κάθε φορά ισχύει υπογεγραμμένη από άτοματα οποία εκ¬ 
προσωπούν την εκάστοτε εταιρεία με απόφαση του Διοι¬ 
κητικού της Συμβουλίου, εφόσον πρόκειται για εταιρεία 
εμπορίας και σε περίπτωση προμηθευτικού Συνεταιρι¬ 


σμού ή κοινοπραξίας από τον Πρόεδρό τους, από την 
οποία να προκύπτει ότι τα στοιχεία που περιλαμβάνονται 
στην προαναφερόμενη αναλυτική κατάσταση είναι αλη¬ 
θή. 

Η αρμόδια Υπηρεσία, για την χορήγηση των επιδοτήσε¬ 
ων του Υπουργείου Ανάπτυξης, καθώς και τα ΚΕΔΑΚ, 
έχουντο δικαίωμα να διενεργούν ελέγχους, στα ανωτέρω 
στοιχεία, που αφορούν την διακίνηση των πετρελαιοει¬ 
δών προϊόντων στις προαναφερόμενες προβληματικές 
περιοχές της χώρας, τόσο των εταιρειών εμπορίας, των 
προμηθευτικών Συνεταιρισμών ή Κοινοπραξιών πρατη¬ 
ρίων υγρών καυσίμων ή υγραερίου, όσο και στα αντίστοι¬ 
χα στοιχεία των παραληπτών των συγκεκριμένων ποσο¬ 
τήτων. 

Πέρα του χρονικού διαστήματος του επόμενου μήνα 
καμία, από τις προαναφερόμενες καταστάσεις δεν θα γί¬ 
νεται δεκτή. 

θ. Με εντολή του Υπουργείου Ανάπτυξης προς την Τρά- 
πεζα της Ελλάδος, θα μεταφέρεται ποσόν, από το προϊόν 
του λογαριασμού 234226/9 «Λογαριασμός Χρηματοδό¬ 
τησης Εταιρειών Εμπορίας Πετρελαιοειδών για μεταφο¬ 
ρές καυσίμων στις προβληματικές περιοχές της χώρας», 
στο λογαριασμό του Δημοσίου αρ. 200/1. «Ε.Δ. Συγκέ¬ 
ντρωση Εισπράξεων και Πληρωμών» και στη μερίδα του 
Ταμείου Υπολόγου Συμψηφισμών, γιατην καταβολή, σύμ¬ 
φωνα με την παρ. 1 .η των επιδοτήσεων στις εταιρείες 
εμπορίας πετρελαιοειδών και στους προμηθευτικούς συ¬ 
νεταιρισμούς ή κοινοπραξίες. Στην συνέχεια ο Υπόλογος 
Συμψηφισμών μετά την αναγγελία της Τράπεζας της Ελ¬ 
λάδος, της μεταφοράς του ποσού στο λογαριασμό 200/1 
του Δημοσίου, θα προβαίνει στην εμφάνιση αυτού στα 
έσοδα του Κρατικού Προϋπολογισμού στον Κ.Α.Ε. 3833, 
ενημερώνοντας την Δ/νση Προϋπολογισμού του Υπουρ¬ 
γείου Οικονομικών για την εγγραφή ισόποσης πίστωσης 
στον προϋπολογισμό εξόδωντου Υπουργείου Ανάπτυξης 
Φ.35/120 στον Κ.Α.Ε. 2134. 

Η Διεύθυνση Εποπτείας της Διαχείρισης Πετρελαιοει¬ 
δών του Υπουργείου Ανάπτυξης, μετά τον έλεγχο των 
σχετικών δικαιολογητικών των εταιρειών εμπορίας πε¬ 
τρελαιοειδών και προμηθευτικών συνεταιρισμών ή κοινο¬ 
πραξιών, θα τα προωθεί προς την Υπηρεσία Δημοσιονο¬ 
μικού Ελέγχου (Υ.Δ.Ε.) που εδρεύει στο Υπουργείο Ανά¬ 
πτυξης, για την έκδοση στη συνέχεια κατά τα 
κεκανονισμένα, χρηματικών ενταλμάτων σε βάρος της 
εγγεγραμμένης πίστωσης στον ΚΑΕ 2134 και Φ35/120, 
για τις νόμιμες πληρωμές, στις εταιρείες εμπορίας και 
στους προμηθευτικούς συνεταιρισμούς ή κοινοπραξίες 
υγρών καυσίμων ή υγραερίων. 

Αντίγραφα της κίνησης του Λογαριασμού αρ.200/1 της 
Τράπεζας της Ελλάδος θα στέλνονται κάθε μήνα, στη Δι¬ 
εύθυνση Εποπτείας της Διαχείρισης Πετρελαιοειδών του 
Υπουργείου Ανάπτυξης, η οποία θα είναι αρμόδια για τον 
διοικητικό και οικονομικό έλεγχό του, καθώς επίσης αντί¬ 
γραφά του θα στέλνονται και στη Διεύθυνση 24η του Γε¬ 
νικού Λογιστηρίου του Κράτους. 

ι. Η αρμόδια Υπηρεσία που διακινεί το Λογαριασμό θα 
υποβάλλει στο Γενικό Λογιστήριο του Κράτους, κάθε χρό¬ 
νο, Προϋπολογισμό και Απολογισμό του Ειδικού Λογα¬ 
ριασμού. Η μη έγκαιρη υποβολή του εντός των προθε¬ 
σμιών που θέτει το Γενικό Λογιστήριο του Κράτους ανα¬ 
στέλλει αυτομάτως τη λειτουργία του λογαριασμού. 

ια. Εξουσιοδοτούνται η Διεύθυνση Εποπτείας της Δια- 

χείρισης Πετρελαιοειδών του Υπουργείου Ανάπτυξης και 
οι Αρμόδιες Υπηρεσίες του Υπουργείου Οικονομίας και 
Οικονομικών, να προβαίνουν σε όσες αναγκαίες λεπτομε¬ 
ρειακές ρυθμίσεις κρίνονται απαραίτητες για την εφαρ¬ 
μογή της απόφασης αυτής. 

2. Η ισχύς της απόφασης αυτής αρχίζει από 1.2.2004. 

3. Από την έναρξη ισχύος της παρούσας απόφασης, κα- 
ταργείται κάθε διάταξη της Δ2/Γ/8570/4.4.95 Κ.Υ.Α. (ΦΕΚ 
330/Β/28.4.1995), που αντίκειται στις διατάξεις της ή ρυθ¬ 
μίζει θέματα, ρυθμιζόμενα από αυτή, εκτός από το άρθρο 
7 που διατηρείται σε ισχύ μέχρις ότου πραγματοποιηθούν 
οι μεταφορές πετρελαιοειδών προϊόντων στις προβλημα¬ 
τικές περιοχές της χώρας που αφορούν τον προς της 
1.2.2004 χρόνο. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,15 Ιανουάριου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚΟΣ ΧΡΙΣΤΟΔΟΥΛΑΚΗΣ Α. ΤΣΟΧΑΤΖΟΠΟΥΛΟΣ 
-♦- 

Αριθ. οικ. 2983 (2) 

Καθορισμός του αριθμού των δικαστικών λειτουργών, 
στους οποίους θα χορηγηθεί εκπαιδευτική άδεια 
απουσίας για σπουδές στην ημεδαπή, το εκπαιδευτικό 
έτος 2004-2005. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: α) του άρθρου 46 του κώδικα οργανι¬ 
σμού δικαστηρίων και κατάστασης δικαστικών λειτουρ¬ 
γών (κυρωτικός νόμος 1756/1988, Α'35), όποις τροποποι¬ 
ήθηκε με το άρθρο 7 παράγραφος 4 του Ν. 1868/1989 (Α' 
230) και συμπληρώθηκε με το άρθρο 1 του Ν. 2721/1999 
(Α' 112), β) του άρθρου 29Ατου Ν. 1558/1985 (Α' 137), 
όπως συμπληρώθηκε με το άρθρο 27του Ν. 2081/1992 (Α 
154) και τροποποιήθηκε με το άρθρο 1 παράγραφος 2 εδ. 
α' του Ν. 2469/1997 (Α' 38) και 

2) Το γεγονός ότι με την παρούσα δεν προκαλείται δα¬ 
πάνη σε βάρος του Κρατικού Προϋπολογισμού, αποφα¬ 
σίζουμε: 

Τον αριθμό των δικαστικών λειτουργών, στους οποίους 
θα χορηγηθεί εκπαιδευτική άδεια απουσίας, προκειμένου 
να παρακολουθήσουν αναγνωρισμένο μεταπτυχιακό 
πρόγραμμα σπουδών, σε νομική σχολή της ημεδαπής, για 
το εκπαιδευτικό έτος 2004-2005, ως εξής: 

1. Του Συμβουλίου της Επικράτειας, παρέδρων και ει¬ 
σηγητών, σε ένα (1) 

2. Των πολιτικών και ποινικών δικαστηρίων, από το βαθ¬ 
μό του ειρηνοδίκη, του πρωτόδικη και του αντεισαγγελέα 
πρωτοδικών μέχρι του εφέτη και του αντεισαγγελέα εφε- 
τών, σε δύο (2) και 

3. Τωντακτικών διοικητικών δικαστηρίων, από το βαθμό 
του πρωτόδικη μέχρι του εφέτη, σε δύο (2). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 2004 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


Αριθ. 54880/2003 (3) 

Ανάθεση έργου με σύμβαση σε δεκαπέντε (15) άτομα 
διαφόρων ειδικοτήτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 6 του Ν. 2527/1997 «Τροποποίηση και 
συμπλήρωση διατάξεων του Ν. 2190/1994 και άλλες δια¬ 
τάξεις» (ΦΕΚ 206, Α'). 

β) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα», το οποίο προστέθηκε με το άρθρο 
27 του Ν. 2081/1992 (ΦΕΚ 159, Α') και τροποποιήθηκε με 
το άρθρο 1 παρ. 2 ατού Ν. 2469/1997 (ΦΕΚ 38, Α'). 

γ) Τηςπαρ. 3του άρθρου 22του Ν. 2362/1995 «ΠερίΔη- 
μοσίου Λογιστικού, Ελέγχου των Δαπανών του Κράτους» 
(ΦΕΚ 247, Α'). 

δ) Του Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών, στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων του» (ΦΕΚ 201, 
Α'). 

ε) Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ 57, Α). 

2. Την ΔΙΠΠ/ΦΈΓΚΡ. 1/441/21876/5.12.2003 απόφαση 
της Επιτροπής του άρθρου 2 παρ. 1 της 55/1998 ΠΥΣ (άρ¬ 
θρο 1 παρ. 51 Ν. 2412/1996). 

3. Την 358/2003 γνωμοδότηση του Γ'τμήματος του Νο¬ 
μικού Συμβουλίου του Κράτους. 

4. Την 1065956/863/Α0006/16.7.2003 (ΦΕΚ 985, Β') κοι¬ 
νή απόφαση του Πρωθυπουργού και του Υπουργού Οικο¬ 
νομικών «Καθορισμός αρμοδιοτήτων των Υφυπουργών 
Οικονομικών». 

6. Το γεγονός ότι από τις προτεινόμενες διατάξεις προ- 
καλείται σε βάρος του κρατικού προϋπολογισμού, δαπά¬ 
νη ύψους 188.925,00 ΕΥΡΩ για το οικονομικό έτος 2004 
και 

17.175 ΕΥΡΩ για το οικονομικό έτος 2005. Η ανωτέρω 
δαπάνη κατά το τρέχον έτος θα καλυφθεί από τις πιστώ¬ 
σεις του Υπουργείου Εσωτερικών, Δημόσιας Διοίκησης 
και Αποκέντρωσης (Ειδικός Φορέας 07-640 «Γενική Γραμ- 
ματεία Πολιτικής Προστασίας», ΚΑΕ 0871) κατά Δε το 
έτος 2005 από τις πιστώσεις που θα εγγράφονται προς 
τούτο στον ανωτέρω προϋπολογισμό, αποφασίζουμε: 

1. Αναθέτουμε έργο με σύμβαση μίσθωσης, σύμφωνα 
με τις ανωτέρω διατάξεις και το άρθρο 681 ΚΕ του Αστι¬ 
κού Κώδικα, σε δεκαπέντε (15) άτομα διαφόρων ειδικοτή¬ 
των, τα οποία κατά ειδικότητα έχουν ως εξής: 


Π Ε Γεωλόγων 2 

ΠΕ Χημικών Μηχανικών 1 

ΠΕ Μηχανογράφων 1 

ΠΕ Ωκεανογράφων 1 

Π Ε Γεωγράφων 1 

ΠΕ Επικοινωνιολόγων Δημοσιογράφων 2 
ΠΕ Μηχανολόγων Μηχανικών 1 

ΤΕ Δασοπόνων 1 

ΤΕ Γραφιστών 1 

ΤΕ Ηλεκτρονικών 1 

ΔΕ Προσωπικού Η/Υ 3 

ΣΥΝΟΛΟ 15 

2. Το έργο που ανατίθεται στα άτομα αυτά είναι: 

• Η παρακολούθηση και ο έλεγχος της εφαρμογής του 
ετήσιου Εθνικού Σχεδιασμού Πολιτικής Προστασίας από 
τις Περιφέρειες και τους Οργανισμούς Τοπικής Αυτοδιοί¬ 
κησης α' και β' βαθμού της χώρας σε συνεργασία με τους 
αρμόδιους φορείς και υπηρεσίες. 

• Η συλλογή και αξιοποίηση επιστημονικών στοιχείων 
και πληροφοριών για την κινητοποίηση του δυναμικού και 
των μέσων πολιτικής προστασίαςτηςχώρας, ενόψει απει¬ 
λούμενου κινδύνου και καταστροφών. 

• Η τεκμηρίωση και επιστημονική υποστήριξη όλωντων 
προγραμμάτων, σχεδίων και δράσεων της πολιτικής προ¬ 
στασίας. 

• Η καταγραφή και επεξεργασία στοιχείων των εθελο¬ 
ντικών οργανώσεων πολιτικής προστασίας καιτωνεξειδι- 
κευμένων εθελοντών πολιτικής προστασίας. 

• Η συλλογή επιστημονικών και άλλων πληροφοριών σε 
βάση δεδομένων με Γεωγραφικό Σύστημα Πληροφοριών 
(0.1.3.) 

• Η εκπόνηση θεματικών χαρτών ως απαραίτητο εργα¬ 
λείο στην πρόληψη και αντιμετώπιση φυσικών και τεχνο¬ 
λογικών καταστροφών (π.χ χάρτες επικινδυνότητας, κιν¬ 
δύνου κλπ) 

• Η επικοινωνία, πληροφόρηση και ευαισθητοποίηση 
των πολιτών σε επίπεδο γενικής ενημέρωσης με την πα¬ 
ροχή ειδικών οδηγιών, για αντιμετώπιση συγκεκριμένης 
καταστροφής ή κατάστασης έκτακτης. 

• Η υποστήριξη της λειτουργίας του δικτύου ηλεκτρο¬ 
νικών υπολογιστών και του Κέντρου Επιχειρήσεων της 
Πολιτικής Προστασίας. 

3. Το έργο αυτό θα πρέπει να ολοκληρωθεί σε δώδεκα 
(12) μήνες. 

4. Τόπος εκτέλεσης του έργου ορίζεται η Γ ενική Γ ραμ- 
ματεία Πολιτικής Προστασίας. 

5. Το έργο αυτό, όπως περιγράφεται αναλυτικά στην 
παράγραφο 2, είναι απαραίτητο να συντελεστεί, για να 
υλοποιηθεί η προεργασία οργάνωσης για την αναβάθμι¬ 
ση της λειτουργίας της Γενικής Γραμματείας Πολιτικής 
Προστασίας και εστιάζεται κυρίως: 

• Στην συγκέντρωση και επεξεργασία των επί μέρους 
προτάσεων για την κατάρτιση της Εισήγησης για τον Ετή¬ 
σιο Εθνικό Σχεδίασμά Πολιτικής Προστασίας. 

• Στην εκπόνηση προγραμμάτων δράσεων εθνικής εμ¬ 
βέλειας καθώς επίσης προγράμματα, μέτρα και δράσεις 
των Περιφερειών της Χώρας των οποίων εξασφαλίζει την 
επιστημονική τεκμηρίωση. 

• Στηνένταξητων ΟΤΑ, οι οποίοι αναλαμβάνουν την ευ¬ 
θύνη εφαρμογής του Ετήσιου Εθνικού Σχεδιασμού Πολι¬ 
τικής Προστασίας για μέτρα και δράσεις τοπικού χαρα¬ 
κτήρα. 

• Στην προετοιμασία του δυναμικού και των μέσων πο¬ 
λιτικής προστασίας της χώρας για την αντιμετώπιση πι¬ 
θανών κάθε μορφής καταστροφών, στο πλαίσιο του υφι¬ 
στάμενου σχετικού σχεδιασμού ανά κατηγορία κινδύνου. 

• Στην περαιτέρω ανάπτυξη του Εθνικού Σχεδιασμού 
Εθελοντισμού Πολιτικής Προστασίας, ώστε να καταγρα- 
φούν όλες οι Εθελοντικές Οργανώσεις και οι Εξειδικευ- 
μένοι Εθελοντές, να γίνει η επιχειρησιακή τους ένταξη και 
να ενισχυθούν με υλικά και μέσα. 

• Στην κατάρτιση του έργου της πληροφόρησης και ευ- 
αισθητοποίησης των πολιτών στον τομέα της Πολιτικής 
Προστασίας. 


Η εκτέλεση του έργου θεωρείται απολύτως αναγκαία 
και επείγουσα για την εξασφάλιση της ομαλής λειτουρ¬ 
γίας της Γενικής Γραμματείας Πολιτικής Προστασίας, 
δεδομένων και των αυξημένων αναγκών της από την 
συμμετοχή της στην ανάπτυξη σχεδίων διαχείρισης 
ΠΡΒΧ απειλών κατά την διάρκεια των Ολυμπιακών Αγώ¬ 
νων του 2004. 

Το αναφερόμενο αντικείμενο έργου δεν καλύπτει πά¬ 
γιες ανάγκες, αλλά συνιστά εξαιρετική έκτακτη ανάγκη 
και θα ολοκληρωθεί σε δεδομένο χρονικό διάστημα, με 
την έννοια ότι δεν θα επαναληφθεί στο μέλλον, αλλά θα 
εξαντληθεί στο προκαθορισμένο χρονικό διάστημα. 

6. Καθορίζουμε τη συνολική αμοιβή ανά ανάδοχο στο 
ποσό των 13.740 ΕΥΡΩ (συμπεριλαμβανομένου του ανα- 
λογούντος ΦΠΑ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,16 Ιανουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Κ. ΣΚΑΝΔΑΛΙΔΗΣ 

-♦- 

(4) 

Ανάκτηση της Ελληνικής Ιθαγένειας ΑΛΗΠΑΣΣΑΛΗ Αγ¬ 
γέλου του Νικολάου κ.λπ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την Φ. 20635/9866/2003/14.1.2004 απόφαση του 
Υφυπουργού Εσωτερικών Δημ. Διοίκησης & Αποκέντρω¬ 
σης, ανακαλείται η 52698/691/19.10.1957 απόφασή μας 
κατά το μέρος που αφοράτηναποστέρησητης Ελληνικής 
Ιθαγένειας του ΑΛΗΠΑΣΣΑΛΗ Αγγέλου του Νικολάου. 

2. Με τη Φ. 26822/10058/2003/14.1.2004 απόφαση του 
Υφυπουργού Εσωτερικών, Δημ. Διοίκησης και Αποκέ¬ 
ντρωσης, ανακαλείται η 45426/19.6.1958 απόφασή μας 
κατά το μέρος που αφοράτηναποστέρησητης Ελληνικής 
Ιθαγένειας του ΧΡΕΝΩΦ Αλέξανδρου του Βασιλείου. 

Ο ΥΦΥΠΟΥΡΓΟΣ 

Λ. Π ΑΠ ΑΔΗ ΜΑΣ 
-♦- 

(5) 

Αποδοχή αποποίησης της Ελληνικής Ιθαγένειας ΣΟΝΓΚ 

Άννα Μποκ - Χάϊ του Τσέί - Μούκ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 98954/16925/2003/14.1.2004 απόφαση του 
Υφυπουργού Εσωτερικών Δημ. Διοίκησης & Αποκέντρω¬ 
σης που εκδόθηκε μετά από γνωμοδότηση του Συμβουλί¬ 
ου Ιθαγένειας η οποία διατυπώθηκε στην 2032/ 

30.10.2003 Συνεδρία του γίνεται αποδεκτή η από 

12.8.2003 αίτηση της ΣΟΝΓΚ Άννα Μποκ - Χάϊ του Τσέϊ - 
Μούκ, περί αποποίησης της Ελληνικής Ιθαγένειας σύμ¬ 
φωνα με τις διατάξεις του άρθρου 69 παρ. 9 του Ν. 
2910/2001. 

Ο ΥΦΥΠΟΥΡΓΟΣ 

Λ. Π ΑΠ ΑΔΗ ΜΑΣ 




680 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΓΔΑ/ΑΡΧ/Β1/Φ29/74838/5903 (6) 

Έγκριση κήρυξης ως νεωτέρων μνημείων α) επτά (7) Ιε¬ 
ρών Ναών στη Μαλώνα Αρχαγγέλου Ρόδου και β) εν¬ 
νέα (9) Ιερών Ναών στον Αρχάγγελο Ρόδου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Νόμο 1558/85 (ΦΕΚ 137/Α/26.7.85) «Κυβέρνηση 
και Κυβερνητικά Όργανα». 

2. Την Υ.Α. ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό τωντριών υπογρα¬ 
φών» σε συνδυασμό με την ΥΠΠΟ/ΦΝΟΣ/11536/10.3.92 
(ΦΕΚ 210/Β724.3.92) «Παράλληλη άσκηση αρμοδιοτήτων 
από τον Υπουργό Πολιτισμού κ.λπ.». 

3. Την Υ.Α. ΥΠΠΟ/ΓΝΟΣ/57631/21.11.97 «Τροποποίηση 
Υ.Α. για μεταβίβαση αρμοδιοτήτων». 

4. Τις διατάξεις του Ν. 3028/02 (ΦΕΚ 153/Α/28.6.2002) 
«Για την προστασία των Αρχαιοτήτων και εν γένειτης Πο¬ 
λιτιστικής Κληρονομιάς». 

5. Την ομόφωνη Γνωμοδότηση του Κεντρικού Αρχαιο¬ 
λογικού Συμβουλίου, όπως αυτή διατυπώθηκε στη 
47/5.11.2003 Συνεδρία του, αποφασίζουμε: 

Χαρακτηρίζουμε ως νεωτέρα μνημεία: 

Α) επτά (7) Ιερούς Ναούς που βρίσκονται στη Μαλώνα 
Δήμου Αρχαγγέλου, και 

Β) εννέα (9) Ιερούς Ναούς που βρίσκονται στον Αρχάγ¬ 
γελο νήσου Ρόδου, διότι, χρονολογούμενοι μετά το 1830 
και έως τα τέλη του 19ου αιώνα, διατηρούν αρχιτεκτονι¬ 
κά, διακοσμητικά και καλλιτεχνικά στοιχεία της εποχής 
τους, ιδιαίτερης ιστορικής και επιστημονικής σημασίας. 

Συγκεκριμένα: 

Α1) Ο Ιερός Ναός Αγίου Γεωργίου στη Μαλώνα Δήμου 
Αρχαγγέλου. 

Πρόκειται για ένα μεγάλων διαστάσεων «δωδεκανησια- 
κού τύπου» μονόχωρο ναό, που καλύπτεται με πέντε νευ- 
ρωτά σταυροθόλια. Στο εσωτερικό του, διατηρούνται τοι¬ 
χογραφίες, το επιχρυσωμένο ξυλόγλυπτο τέμπλο και ο 
άμβωνας στο μέσον της βόρειας πλευράς του ναού. Ει¬ 
κόνες του 19ου αιώνα κοσμούν το τέμπλο, ενώ πάνω από 
την κύρια είσοδο στη νότια πλευρά και αριστερά της ει¬ 
σόδου υπάρχουν μαρμάρινες πλάκες με εγχάρακτες επι¬ 
γραφές που χρονολογούνται στα 1839 και 1840 αντίστοι¬ 
χα. 

Το δάπεδο καλύπτεται με μεγάλες λευκές και μαύρες 
μαρμάρινες πλάκες. Ο νάρθηκας - μεταγενέστερη προ¬ 
σθήκη - με βοτσαλωτό δάπεδο, στο δυτικό τμήμα του να¬ 
ού φέρει υπερώο, με τρία παράθυρα στη δυτική πλευρά. 
Στη νότια πλευρά της αυλής, υψώνεται τετραώροφο πυρ¬ 
γοειδές κωδωνοστάσιο. 

2) Ο Ιερός Ναός Μεταμόρφωσης του Σωτήρος στη Μα¬ 
λώνα Δήμου Αρχαγγέλου. 

Πρόκειται για ένα «δωδεκανησιακού τύπου» μονόχωρο 
ναό, που καλύπτεται με τρία νευρωτά σταυροθόλια. Στα 
δυτικά, ο νάρθηκας - μεταγενέστερη προσθήκη - φέρει 
υπερώο. Στο εσωτερικό του ναού, διατηρούνται τοιχο¬ 
γραφίες νεώτερων χρόνων και επιχρυσωμένο ξυλόγλυ¬ 
πτο τέμπλο του 19ου αιώνα. 

Το δάπεδο του κυρίως ναού καλύπτεται από μεγάλες 
λευκές και μαύρες μαρμάρινες πλάκες, ενώ του νάρθηκα 
με βότσαλα. 

3) Ο Ιερός Ναός Τιμίου Σταυρού στη Μαλώνα Δήμου 
Αρχαγγέλου. 

Πρόκειται για ένα «δωδεκανησιακού τύπου» μονόχωρο 


ναό, που καλύπτεται με δύο νευρωτά σταυροθόλια, τα 
οποία εσωτερικά στηρίζονται σε τρία ζεύγη κιόνων. Στο 
ανατολικό άκρο της νότιας πλευράς διαμορφώνεται μία 
αβαθής κόγχη, όπου υπάρχει ξύλινη φορητή εικόνα με 
την παράσταση του Τιμίου Σταυρού. Ο ναός διατηρεί ξυ¬ 
λόγλυπτο επιχρυσωμένο τέμπλο με επιγραφή. 

4) Ο Ιερός Ναός Αγίων Αποστόλων, που βρίσκεται στη 
θέση Χαράκι στη Μαλώνα Δήμου Αρχαγγέλου. 

Πρόκειται για «δωδεκανησιακού τύπου» μονόχωρο ναό, 
που καλύπτεται με δύο βεργωτά σταυροθόλια. Ιδιαίτερο 
ενδιαφέρον παρουσιάζει το ξυλόγλυπτο τέμπλο του να¬ 
ού, σήμερα επιζωγραφισμένο. 

5) Ο Ιερός Ναός Αγίας Τριάδας στη Μαλώνα Δήμου Αρ¬ 
χαγγέλου. 

Πρόκειται για «δωδεκανησιακού τύπου» μονόχωρο ναό. 
Ανατολικά απολήγει σε ημικυκλική εσωτερικά και ημιεξα- 
γωνική εξωτερικά αψίδα, στο μέσο της οποίας ανοίγεται 
μικρή φωτιστική θυρίδα. Πάνω απάτην κύρια είσοδο, στη 
δυτική πλευρά, υπάρχει εντοιχισμένη μαρμάρινη ορθο¬ 
γώνια πλάκα με κτητορική επιγραφή. 

6) Ο Ιερός Ναός Ευαγγελισμού της Θεοτόκου ή Πανα¬ 
γίας Βαγγελιστρίας στη Μαλώνα Δήμου Αρχαγγέλου. 

Πρόκειται για «δωδεκανησιακού τύπου» μονόχωρο ναό, 
που καλύπτεται με δύο σταυροθόλια. Ανατολικά, απολή¬ 
γει σε ημικυκλική αψίδα, με μικρό άνοιγμα στο μέσοντης. 
Πάνω από την κύρια είσοδο στη δυτική σώζεται εντοιχι¬ 
σμένος μαρμάρινος αμφικιονίσκος από παλαιοχριστιανι¬ 
κή βασιλική, οριζόντια τοποθετημένος. Πάνω από τον αμ- 
φικιονίσκο διαμορφώνεται αβαθής κόγχη, στο μέτωπο 
της οποίας υπάρχουν εντοιχισμένες δύο ορθογώνιες λί¬ 
θινες πλάκες με εγχάρακτη κτητορική επιγραφή. 

7) Ο Ιερός Ναός Ζωοδόχου Πηγής ή Παλαιοκκλησίας, 
που βρίσκεται στη θέση Παλαιοκκλησία, στη Μαλώνα Δή¬ 
μου Αρχαγγέλου. 

Πρόκειται για μονόχωρο καμαροσκέπαστο ναό, που 
ανατολικά απολήγει σε ημικυκλική αψίδα, με μικρό φωτι¬ 
στικό άνοιγμα στο μέσον. Στο δάπεδο ανοίγεται κτιστό 
φρεάτιο. Χρονολογείται στα τέλη του 19ου αιώνα. 

Β) 1) Ο Ιερός Ναός Αγίου Γεωργίου Καστρενού Δήμου 
Αρχαγγέλου. 

Βρίσκεται εντός του μεσαιωνικού κάστρου του Αρχαγ¬ 
γέλου. Πρόκειται για μονόχωρο καμαροσκέπαστο ναϋ- 
δριο με ημικυκλική εσωτερικά αψίδα, και στέγη αμφικλι¬ 
νή. Στο βόρειο και νότιο τοίχο του Ιερού Βήματος, δια¬ 
μορφώνεται από μία ορθογώνιου σχήματος κόγχη ως 
πρόθεση και διακονικό. Στο εσωτερικό των τυφλών αψι- 
δωμάτων των πλευρικών τοίχων, διασώζονται τμήματα 
του τοιχογραφικού διακόσμου του ναού καλυμμένου σή¬ 
μερα με ασβέστη. Στο τέμπλο, διατηρείται κτητορική επι¬ 
γραφή, που χρονολογείται στα 1890. 

2) Ο Ιερός Ναός του Αγίου Βασιλείου Δήμου Αρχαγγέ¬ 
λου. 

Πρόκειται για μονόχωρο ημιερειπωμένο ναό που βρί¬ 
σκεται στη θέση Νάπες. Στις εσωτερικές επιφάνειες των 
από αργολιθοδομή τοίχων, ίχνη κονιάματος με χρώμα 
μαρτυρούν την ύπαρξη τοιχογραφιών. Εξωτερικά, στη 
νότια πλευρά του ναού διατηρούνται σε καλή κατάσταση 
υπόγειοι σιροί. Γύρω από το μνημείο υπάρχουν λείψανα 
τοίχων, καθώς και διάσπαρτα όστρακα από χρηστικά 
σκεύη εφυαλωμένα και μη. 

3) Ο Ιερός Ναός του Αγίου Ονούφριου του Νέου ή Κά¬ 
τω, Δήμου Αρχαγγέλου. 

Βρίσκεται στη θέση Βάθρακας. Πρόκειται για μονόχω- 

ρο ναό που καλύπτεται μεημικυκλική καμάρα με τρίπλευ¬ 
ρη εξωτερικά αψίδα στα ανατολικά. Πάνω από την κύρια 
είσοδο στην δυτική πλευρά διασώζεται ημικυκλική κόγχη, 
το μέτωπο της οποίας κοσμεί ανάγλυφος σταυρός, με 
ανάγλυφες, τη βραχυγραφία (ΙΚ) και τη χρονολογία 1890. 
Η τοιχοποιία συνίσταται από ορθογώνια λαξευμένους πω¬ 
ρόλιθους και ελάχιστες κεραμίδες, που καλύπτονται με 
επίχρισμα. 

Στα βορειοδυτικά και πλησίον του ναού διατηρείται σε 
ερειπιώδη κατάσταση ορθογώνιο κτίσμα χτισμένο από 
ασβεστόλιθους. 

4) Ο Ιερός Ναός της Αγίας Ειρήνης Δήμου Αρχαγγέλ- 
λου. 

Βρίσκεται στη δυτική παρειά του λόφου, όπου υψώνε¬ 
ται το μεσαιωνικό κάστρο, μέσα στον οικισμό. Πρόκειται 
για μια μονόχωρη καμαροσκέπαστη εκκλησία, η οποία 
ανατολικά απολήγει σε ημικυκλική εξωτερικά και εξωτε¬ 
ρικά αψίδα. Στην καμάρα του Ιερού Βήματος διαμορφώ¬ 
νεται διαχωριστικό τόξο, που καταλήγει σε τριγωνικές 
απολήξεις. Το δάπεδο της εκκλησίας είναι στρωμένο με 
βότσαλα, καλυμμένα σήμερα με πλαστικό γκρίζο χρώμα. 
Η τοιχοποιία συνίσταται από αργούς λίθους και ορθογώ¬ 
νιους πωρόλιθους στο περιθύρωματης εισόδου. Στη νό¬ 
τια πλευρά της εκκλησίας υπάρχει μικρό πρόσκτισμα, το 
οποίο χρησιμεύει ως αποθηκευτικός χώρος. 

5) Ο Ιερός Ναός του Αγίου Δημητρίου του Θαλασσινού 
Δήμου Αρχαγγέλου. 

Βρίσκεται στο επίνειο του Αρχαγγέλου, στη θέση Στε¬ 
γνά. Πρόκειται για ένα μονόχωρο καμαροσκέπαστο ναϋ- 
δριο, το οποίο απολήγει στα ανατολικά σε ημικυκλική αψί¬ 
δα. Πάνω απάτην είσοδο, που ανοίγεται στη δυτική πλευ¬ 
ρά διαμορφώνεται ημικυκλικό διακοσμητικό τόξο 
(κορδόνι). Η τοιχοποιία συνίσταται από αργούς λίθους και 
κεραμίδες για την πλήρωση των κενών. 

6) Ο Ιερός Ναός του Αγίου Γεωργίου του Αμπελιώτη 
Δήμου Αρχαγγέλου 

Βρίσκεται δυτικά του οικισμού, στη θέση Αμπελιώτης. 
Πρόκειται για μονόχωρη εκκλησία, η οποία καλύπτεται με 
ημικυλυνδρική καμάρα. Η τοιχοποιία συνίσταται από αρ¬ 
γούς λίθους. Δυτικά και έναντι της εκκλησίας υπάρχουν 
νεότερα προσκτίσματα, τα οποία χρησιμοποιούνται ως 
αποθηκευτικοί χώροι. 

7) Ο Ιερός Ναός των Αγίων Αποστόλων, Δήμου Αρχαγ¬ 
γέλου 

Βρίσκεται στο νεκροταφείο του οικισμού. Πρόκειται για 
μια σταυροειδή εκκλησία με τρούλο. Ανατολικά απολήγει 
σε ημικυκλική εσωτερικά και πεντάπλευρη εξωτερικά αψί¬ 
δα. Ο τρούλος είναι οκτάπλευρος και με οκτώ τοξωτά 
ανοίγματα. Οι κεραίες του σταυρού καλύπτονται με κα¬ 
μάρες. 

Οι εσωτερικές και εξωτερικές επιφάνειες της εκκλησίας 
είναι καλυμμένες με κονίαμα και στρώσεις επιχρίσματος. 
Στα περιθυρώματα υπάρχουν σαφείς ενδείξεις ότι έχουν 
χρησιμοποιηθεί ορθογώνιοι ντόπιοι πωρόλιθοι. 

8) Ο Ιερός Ναός του Αγίου Νικολάου ή Ζωοδόχου Πη¬ 
γής ή Παναγίας Ελεούσας, Δήμου Αρχαγγέλου. 


Πρόκειται για μονόχωρη εκκλησία «δωδεκανησιακού» 
τύπου, που καλύπτεται με δύο βεργωτά σταυροθόλια, τα 
οποία εσωτερικά στηρίζονται σε τέσσερις κίονες. Στην 
καμάρα του Ιερού Βήματος διαμορφώνεται διαχωριστικό 
τόξο με τριγωνική απόληξη στα άκρα. Στο ανατολικό τμή¬ 
μα της βόρειας πλευράς, κοντά στο τέμπλο, διαμορφώ¬ 
νεται τυφλή κόγχη, ενώ στο ανατολικό τμήμα της νότιας 
πλευράς τυφλό αψίδωμα με τοιχογραφίες. Στο τύμπανο 
του νοτίου αψιδώματος διασώζεται τμήμα από την Παρά¬ 
σταση της ένθρονης Παναγίας. Λείψανα τοιχογραφιών 
εντοπίστηκαν και στο νότιο τοίχο του Ιερού Βήματος. 
Τρεις από τις εικόνες( δύο στο τέμπλο και μία αναρτημέ- 
νη στο νότιο τοίχο του κυρίως ναού) φέρουν αφιερωματι- 
κή επιγραφή και χρονολογία : «Δαπάνη Γεωργίου Ιακώ¬ 
βου Γιασιράνη 1902». 

9) Η Ιερά Μονή Αρχαγγέλλου Μιχαήλ - Ταξιάρχη Δήμου 
Αρχαγγέλου 

Βρίσκεται στο κέντρο του οικισμού και αποτελεί τον 
ενοριακό ναό του Δήμου Αρχαγγέλου. Πρόκειται για μια 
«δωδεκανησιακού» τύπου εκκλησία, που χωρίζεται σε 
τρία κλίτη, και καλύπτεται με πέντε (5) νευρωτά σταυρο¬ 
θόλια. Εσωτερικά, τα σταυροθόλια στηρίζονται σε τέσσε¬ 
ρις σειρές κιονοστοιχιών, η εξωτερική επιφάνεια των 
οποίων μιμείται ορθομαρμάρωση. Πάνω και αριστερά της 
αρχικής κεντρικής εισόδου του ναού- σήμερα στην ανα¬ 
τολική πλευρά του νάρθηκα -υπάρχει εντοιχισμένη μαρ¬ 
μάρινη ενεπίγραφη πλάκα. 

Ο νάρθηκας στη δυτική πλευρά του ναού αποτελεί με¬ 
ταγενέστερη προσθήκη και φέρει υπερώο. Η οροφή του 
είναι επίπεδη, με διακόσμηση από σχηματοποιημένα άν¬ 
θη. Το δάπεδο, τόσο του κυρίως ναού και του νάρθηκα, 
όσο και της αυλής στη βόρεια πλευρά της εκκλησία καλύ¬ 
πτεται από βότσαλα. Στο δάπεδο, μπροστά από την 
ωραία πύλη αναγράφεται με μαύρα χοχλάκια η χρονολο¬ 
γία κατασκευήςτου «1845».Η ίδια χρονολογία επαναλαμ¬ 
βάνεται και στο δάπεδο της αυλής. Πάνω από την είσοδο 
της δυτικής πύλης της αυλής υψώνεται πυργοειδές κω¬ 
δωνοστάσιο. 

Το ξυλόγλυπτο τέμπλο του ναού, επιχρωματισμένο σή¬ 
μερα, κοσμείται με νεότερες εικόνες και χρονολογείται 
στο β'μισό του 19ου αι. Ο άμβωνας τοποθετημένος στο 
μέσον της βόρειας κιονοστοιχίας του κεντρικού κλιτούς, 
είναι ανάγλυφος, επιχρυσωμένος και κοσμείται με ζω¬ 
γραφικές αναπαραστάσεις των τεσσάρων ευαγγελιστών 
στο άνω μέρος του. Στη βόρεια πλευρά του αναγράφεται 
επιγραφή με την χρονολογία 1861. 

Από τις διατάξεις της απόφασης αυτής, δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2003 

Ο ΥΠΟΥΡΓΟΣ 

ΕΥ. ΒΕΝΙΖΕΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ : νννν\Λ/.Θί. 9 Γ - θ-ιύι3Η: \λ/θ5[τι331θγ @ θΙ· 9 Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• ΓιαταΦΕΚαπόΙ μέχρι 16 σελίδες σε 1 θιιγο, προσαυξανόμενη κατά 0,20 θιιγο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θιιγο ανά σελίδα. 

Σε μορφή Οϋ: 


Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων 
Ν.Π.Δ.Δ. 

Παράρτημα 


Ετήσιο 

Ετήσιο 

Ετήσιο 


Εμπορικής και Βιομηχανικής Ιδιοκτησίας Ετήσιο 
Ανωτάτου Ειδικού Δικαστηρίου Ετήσιο 

Διακηρύξεων Δημοσίων Συμβάσεων Ετήσιο 

Διακηρύξεων Δημοσίων Συμβάσεων Εβδομαδιαίο 

Α.Ε. & Ε.Π.Ε Μηνιαίο 


50 

50 

50 

100 

5 

200 

5 

100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοηι και μέχρι 100 σελίδες σε 5 θυτο προσαυξανόμενη 
κατά 1 Θυτο ανά 50 σελίδες. 

Η τιμή πώλησης σε μορφή οά- τοτπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοηη διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, (3Χ : 210-9472556 ϊπΙθγπθΙ : ΜΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβΓΠΘΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΤΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































